**Skaistumkopšanas un labsajūtas pakalpojumu sniedzēja paškontroles lapa**

Atbilstoši Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" 24.23 2. punkta prasībām skaistumkopšanas un labsajūtas pakalpojumu sniedzējam ir jāaizpilda Skaistumkopšanas un labsajūtas pakalpojumu sniedzēja paškontroles lapu (turpmāk - paškontroles lapa), kuru nepieciešams uzrādīt kontrolējošām institūcijām pēc to pieprasījuma.

Paškontroles lapas mērķis ir pārbaudīt savu gatavību sniegt pakalpojumus drošos epidemioloģiskos apstākļos, tādējādi nodrošinot pakalpojuma sniedzēju un saņēmēju individuālo un kolektīvo aizsardzību no iespējamās inficēšanās ar SARS-CoV-2 vīrusu (Covid-19 infekcija).

Paškontroles lapā iekļautas prasības atbilstoši Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" II2. nodaļai ''Prasības skaistumkopšanas un labsajūtas pakalpojumu sniedzējiem''’, kā arī 14.6, 38.28, 38.31, 38.34 un 97. punktā, kas ir papildus prasības jau spēkā esošajiem Ministru kabineta 2018. gada 9. oktobra noteikumiem Nr. 631 "Higiēnas prasības skaistumkopšanas pakalpojumu sniegšanai" attiecībā uz drošu skaistumkopšanas pakalpojumu sniegšanu, kā arī Ministru kabineta 2000. gada 19. decembra noteikumiem Nr. 439 "Higiēnas prasības publiskas lietošanas pirtīm" un Ministru kabineta 2020. gada 28. jūlija noteikumiem Nr. 470 "Higiēnas prasības baseina un pirts pakalpojumiem" attiecībā uz drošu labsajūtas pakalpojumu sniegšanu.

**Vispārīgā informācija**

**I. Pakalpojuma sniegšanas drošības režīms, kādā pakalpojuma sniedzējs strādā (atzīmēt vienu):**

|  |  |
| --- | --- |
| Zaļais |  |
| Dzeltenais vai oranžais |  |

**II. Skaistumkopšanas un/vai labsajūtas pakalpojuma sniedzēja nosaukums:**

|  |
| --- |
|  |

 **III. Skaistumkopšanas un/vai labsajūtas pakalpojuma sniegšanas vietas adrese:**

|  |
| --- |
|  |

**IV. Atbildīgā persona par epidemioloģisko prasību ievērošanu:**

|  |
| --- |
|  |

**V. Skaistumkopšanas un/vai labsajūtas pakalpojuma sniegšanas vietas sniegtie pakalpojumu veidi:**

|  |
| --- |
|  |

**VI. Skaistumkopšanas pakalpojuma sniegšanas vietas telpu (izņemot palīgtelpas) uzskaitījums un to platība un/vai labsajūtas pakalpojuma sniegšanas vietas publiski pieejamā telpu platība (publisko pirts un saunas pakalpojumu sniegšanas vietā, kā arī baseinos ar rekreācijas zonu):**

|  |  |  |
| --- | --- | --- |
| Telpa | Platība (m2) | Maksimālais klientu skaits |
|  |  |  |
|  |  |  |
|  |  |  |
|  |  |  |
|  |  |  |

…

**Normatīvo aktu prasību izpildes pašvērtējums skaistumkopšanas un labsajūtas pakalpojumu sniedzējiem**

|  |  |  |  |  |
| --- | --- | --- | --- | --- |
| **Prasība** | **Paskaidrojums** | **Atbilst** | **Neatbilst** | **Nav attiecināms** |
| **Reģistrācija Veselības inspekcijā** |
| Ir izpildīts paziņošanas pienākums par saimnieciskās darbības uzsākšanu | Atbilstoši Ministru kabineta 2015. gada 8. decembra noteikumiem Nr. 693 "Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu" |  |  |  |
| **Pakalpojuma sniegšanas vietas un distances prasību ievērošana** |
| Ir ievērotas prasības par minimālo telpu platību | Skaistumkopšanas pakalpojuma sniegšanas vietā, kur vienam apmeklētajam pieejamā telpa ir mazāka par 10 m2 (ja 14 dienu kumulatīvās saslimstības rādītājs ir starp 20 un 100 uz 100 000 iedzīvotājiem) vai 25 m2 (ja 14 dienu kumulatīvās saslimstības rādītājs ir virs 100 uz 100 000 iedzīvotājiem), telpā var atrasties viens pakalpojuma saņēmējs un viens pakalpojuma sniedzējs, bet publisko pirts un saunas pakalpojumu sniegšanas vietā, kā arī baseinos ar rekreācijas zonu, vienai personai tiek nodrošināti ne mazāk kā 10 m2 (ja 14 dienu kumulatīvās saslimstības rādītājs ir starp 20 un 100 uz 100 000 iedzīvotājiem) vai 15 m2 (ja 14 dienu kumulatīvās saslimstības rādītājs ir virs 100 uz 100 000 iedzīvotājiem) no publiski pieejamās telpu platības).Aprēķinot atļauto apmeklētāju skaitu pieļaujama matemātiskā skaitļa noapaļošana uz augšu, ja cipars aiz komata ir vienāds vai lielāks par 5.*Piemērs: 37,5 m2 / 25 m2 = 1,5 noapaļojot uz augšu ir pieļaujami divi apmeklētāji vai 37,5 m2 / 10 m2 = 3,75 noapaļojot uz augšu ir pieļaujami četri apmeklētāji.* |  |  |  |
| Ir ievērotas prasības par darba vietu iekārtošanu, ja telpā tiek apkalpoti vairāki klienti | Ja pakalpojuma sniegšanas telpā uz vienu pakalpojuma saņēmēju pakalpojuma sniegšanas vietas platība ir lielāka par 10 m2 (25 m2), telpā var būt vairākas darba vietas, starp kurām nodrošināta vismaz 5 m distance (nav attiecināms uz pirts, saunas un baseinu ar rekreācijas zonu pakalpojumiem)  |  |  |  |
| Pakalpojuma sniegšanas telpā ir atsevišķi nodalītas darba iekštelpas, kas ir konstruktīvi nodalītas ar sienām no visām pusēm un pārsegumu vai ar jumtu norobežota ēkas daļa, kurai ir atsevišķas durvis izejai uz citu telpu vai āru un atsevišķa ventilācija (neattiecas uz pirts, saunas un baseinu ar rekreācijas zonu pakalpojumiem) | Atbilstoši 2012.gada 10.janvāra Ministru kabineta noteikumu Nr. 48 "Būvju kadastrālās uzmērīšanas noteikumi" 33.1. punktam |  |  |  |
| Sniedzot nagu kopšanas pakalpojumus, darba vieta ir aprīkota ar stabilu aizsargbarjeru starp pakalpojuma sniedzēju un pakalpojuma saņēmēju. Aizsargbarjera ir vismaz 1 m augsta un 80 cm plata | Tiek nodrošināta 2 m distances ievērošana, kur tas iespējams |  |  |  |
| **Pakalpojuma saņēmēju apkalpošanas organizēšana** |
| Tiek nodrošināts, ka darbiniekiem, kuri atrodas apmeklētājiem pieejamās pakalpojumu sniegšanas telpās, ir sadarbspējīgs sertifikāts[[1]](#footnote-1)  | Pakalpojumu sniedzējs ar sadarbspējīgu sertifikātu var sniegt pakalpojumu jebkurai personai, proti, arī personai, kura nevar uzrādīt sadarbspējīgu sertifikātu, ar nosacījumu, ka pakalpojums tiek sniegts individuāli (atsevišķā telpā). Darbiniekiem, kuri pakalpojuma sniegšanas brīdī neizmanto apmeklētājiem pieejamās pakalpojuma sniegšanas telpas, sadarbspējīgs sertifikāts nav obligāts, bet jāievēro visas noteiktās epidemioloģiskās drošības prasības.  |  |  |  |
| Pie ieejas tiek kontrolēts, lai pakalpojumu saņemtu tikai tās personas, kurām ir sadarbspējīgs sertifikāts  | Pakalpojuma sniegšanas telpās neatrodas pakalpojuma saņēmēji, kas šai prasībai neatbilst (izņemot individuāliem pakalpojumiem atsevišķā telpā) |  |  |  |
| Pakalpojumus sniedz tikai Veselības inspekcijai paziņotajā pakalpojuma sniegšanas vietas adresē | Pakalpojuma sniedzējs neveic mobilos pakalpojumus, izbraucot pie klienta, un nesniedz pakalpojumus mājas apstākļos  |  |  |  |
| Tiek nodrošināta iepriekšēja pieraksta sistēma pakalpojuma saņēmējiem. Informācija par sniegto pakalpojumu un klienta kontaktinformācija tiek dokumentēta un uzglabāta 30 dienas atbilstoši personas datu apstrādes noteikumiem | Iekļauts: pakalpojuma saņēmēja vārds, uzvārds, tālrunis, pakalpojuma veids (piem., friziera pakalpojums vai nagu kopšanas pakalpojums), pakalpojuma uzsākšanas un pabeigšanas laiks, pakalpojuma sniedzēja kontaktinformācija. |  |  |  |
| Pakalpojuma sniegšanas laikā pakalpojuma saņēmēji pie viena meistara savstarpēji nesatiekas un nepārklājas  | Intervāls starp pakalpojumu sniegšanu – ne mazāks kā 15 min |  |  |  |
| Ja telpā nav atsevišķi nodalītas darba vietas un pakalpojumu sniedz paralēli vairāki meistari, tad pakalpojuma sniegšana tiek organizēta, ievērojot plūsmu principu (neattiecas uz pirts un saunas pakalpojumiem) | Netiek pieņemti nākamās plūsmas pakalpojumu saņēmēji, kamēr nav veikta telpu vēdināšana un darba vietu uzkopšana un apstrāde pēc iepriekšējo pakalpojumu saņēmēju plūsmas |  |  |  |
| Pakalpojuma sniedzējs ir informēts, ka pakalpojums nevar tikt sniegts personai, kura neievēro epidemioloģiskās drošības prasības, tai skaitā nelieto mutes un deguna aizsegu  | Izņemot bērnus, kuri nav sasnieguši septiņu gadu vecumu, un personas ar acīmredzamiem kustību traucējumiem vai psihiskās veselības traucējumiem, kuru dēļ personai trūkst spēju vai iemaņu mutes un deguna aizsega lietošanai |  |  |  |
| **Vēdināšana** |
| Tiek veikta regulāra dabīgā telpas vēdināšana (logi, durvis). Ja nav iespējama dabīgā vēdināšana ir pieļaujama gaisa kondicioniera izmantošana, atbilstoši noteiktajiem standartiem attiecībā uz filtru tīrīšanu un nomaiņu (neattiecas uz pirts un saunas pakalpojumiem) | Pakalpojumu sniegšanas starplaikos tiek nodrošināta telpu vēdināšana vismaz 15 minūtes.Ja pakalpojuma sniegšanas telpā var atrasties vairāki meistari un pakalpojuma saņēmēji, tiek nodrošināta 15 minūšu telpu vēdināšana pēc katras nākamās pakalpojuma saņēmēju plūsmas |  |  |  |
| Sniedzot pirts un saunas pakalpojumus pirms procedūras izkurina telpu līdz +100 ° C grādiem, bet procedūras laikā nodrošina pastiprinātu ventilāciju ar augstu temperatūru (virs +60 ° C grādiem) |  |  |  |  |
| **Individuālo aizsardzības līdzekļu lietošana pakalpojuma sniedzējam** |
| Sniedzot skaistumkopšanas pakalpojumus, tiek izmantoti vienreizējie cimdi, kur tas ir praktiski nepieciešams |  |  |  |  |
| Ja pakalpojums tiek sniegts personām, kurām nav sadarbspējīgs sertifikāts, pakalpojums tiek sniegts tikai ar FFP-2/FFP-3 respiratoru bez vārsta (neattiecas uz pirts un saunas pakalpojumiem) | Ja pakalpojums tiek sniegts personām ar sadarbspējīgu sertifikātu, pakalpojuma sniedzējs var izmantojot mutes un deguna aizsegu  |  |  |  |
| **Dezinfekcijas līdzekļu lietošana (rokām un virsmām)** |
| Pieejami roku dezinfekcijas līdzekļi (ar vismaz 70% etanola) pie ieejas  | Pakalpojuma sniedzējs pārliecinās, ka pakalpojuma saņēmējs, ienākot telpā, dezinficē rokas |  |  |  |
| Pēc katra klienta tiek izmantoti dezinfekcijas līdzekļi  | Priekšmetu un virsmu dezinfekcija pēc katra klienta, t.sk, biežāk lietoto virsmu dezinfekcija, piemēram, labierīcību kontaktslēdži, reģistratūras galds u.tml. |  |  |  |
| **Pakalpojuma sniedzēja pienākumi un atbildība** |
| Pakalpojumu sniedzējs ir informēts, ka Skaistumkopšanas un labsajūtas pakalpojumu sniedzēja paškontroles lapa glabājas pie pakalpojuma sniedzēja un tiek uzrādīta uzraudzības iestādei pēc pieprasījuma | Uzraudzības iestādes: valsts un pašvaldību policija, Veselības inspekcija un Patērētāju tiesību un aizsardzības centrs.Paškontroles lapa ir pieejama papīra formātā pakalpojuma sniegšanas vietā |  |  |  |
| Labi redzamā vietā ir izvietota informācija par pakalpojuma sniegšanas vietas atbildīgo personu  | Atbildīgā persona atrodas pakalpojuma sniegšanas vietā tā darbības laikā un pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu |  |  |  |
| Pie ieejas labi redzamā vietā ir izvietota informācija[[2]](#footnote-2) par epidemioloģiskās drošības prasībām, tai skaitā svešvalodā | 1) Norādi par maksimāli pieļaujamo cilvēku skaitu, kas vienlaikus var atrasties konkrētajā vietā2) Brīdinājumu, ka attiecīgajā vietā nedrīkst atrasties personas, kurām noteikta pašizolācija, mājas karantīna vai izolācija vai kurām ir elpceļu infekcijas slimības pazīmes3) Brīdinājumu par 2 metru distances ievērošanu;pareizas roku higiēnas nosacījumus4) Brīdinājumu par mutes un deguna aizsega lietošanas pienākumu, kā arī norādi par mutes un deguna aizsega pareizu lietošanu (aizsedzot muti un degunu) |  |  |  |
| Pakalpojuma sniedzējs ir informēts, ka aizliegts piedāvāt dzērienus, uzkodas un lasāmvielu | Pakalpojuma sniegšanas vietās nav pieejami dzērieni, uzkodas un lasāmviela |  |  |  |
| Pakalpojuma sniedzējs ir informēts, ka pirts un saunas pakalpojuma darba piederumus un aprīkojumu drīkst izmantot tikai konkrētajam pakalpojuma saņēmējam un pēc procedūras tiek iznīcināti vai dezinficēti |  |  |  |  |

**Informatīvs atbalsts higiēnas un drošības prasību nodrošināšanai skaistumkopšanas pakalpojuma sniegšanas vietā**

Veselības inspekcijas izstrādātās labas higiēnas prakses vadlīnijas "Droši un higiēnas prasībām atbilstoši skaistumkopšanas pakalpojumi. Vadlīnijas skaistumkopšanas pakalpojumu sniedzējiem" pieejamas [www.vi.gov.lv](http://www.vi.gov.lv)  Darbības jomas Sabiedrības veselība  Skaistumkopšanas, solāriju, tetovēšanas un pīrsinga pakalpojumi  Rekomendācijas un vadlīnijas.

**Informatīvs atbalsts higiēnas un drošības prasību nodrošināšanai labsajūtas pakalpojuma sniegšanas vietā**

Veselības inspekcijas izstrādātās labas higiēnas prakses vadlīnijas "Droši un higiēnas prasībām atbilstoši skaistumkopšanas pakalpojumi. Vadlīnijas skaistumkopšanas pakalpojumu sniedzējiem" pieejamas [www.vi.gov.lv](http://www.vi.gov.lv)  Darbības jomas Sabiedrības veselība  Publiskas lietošanas peldbaseini un pirtis

Atbildīgā persona par epidemioloģisko prasību ievērošanu:

|  |
| --- |
|  |

*vārds, uzvārds, amats, datums*

1. Sadarbspējīgs vakcinācijas vai pārslimošanas sertifikāts, kas apliecina, ka persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas vai persona ir pārslimojusi Covid-19 infekciju, vai sadarbspējīgs testēšanas sertifikāts, kas apliecina, ka persona pēdējo 48 stundu laikā ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai sešu stundu laikā veiktais SARS-CoV-2 antigēna tests ir negatīvs [↑](#footnote-ref-1)
2. Sagatavotie materiāli izdrukājamā formātā pieejami: https://www.em.gov.lv/lv/informativie-materiali [↑](#footnote-ref-2)